Publication: Magyar Közlöny
Issue: MK-2001-112 (Year: 2001, Number: 112)
Era: 1990-2004
Section: Melléklet a 28/2001. (X. 12.) GM rendelethez
Paragraph Index: 240

2. RÉSZ — INFORMÁCIÓVÉDELEM Megjegyzés 1. Az „információvédelmet” szolgáló berendezések, „szoftverek”, alkalmazásspecifikus „elektronikus részegységek”, modulok, integrált áramkörök, alkatrészek vagy funkciók ellenõrzési státusát az 5. KATEGÓRIA 2. része határozza meg, még akkor is, ha ezek más berendezésekbe tartozó alkatrészek vagy „elektronikus részegységek”. 2. Az 5. KATEGÓRIA 2. része nem vonja ellenõrzés alá azon termékeket, melyek felhasználójukat személyes használatra kísérik. 3. Kriptográfiai megjegyzés Az 5A002 és az 5D002 pont nem vonja ellenõrzés alá azon termékeket, melyek megfelelnek az összes alábbi jellemzõnek: a. a nyilvánosság számára általánosan hozzáférhetõ, mivel korlátozás nélkül árusítják kiskereskedelmi árusítóhelyek raktáraiból az alábbi módok valamelyikével: 1. szabadkézi (pulton át zajló) árusítás; 2. levélbeli rendelésre szállítás; 3. elektronikus tranzakció; vagy 4. telefonos rendelés b. a rejtjelzõ funkcionalitást a felhasználó könnyen módosíthatja; c. úgy tervezték, hogy a felhasználó a szállító lényeges támogatása nélkül installálhassa; d. törölve; e. szükség esetén a termék részletei hozzáférhetõk és kérésre megkapják annak a résztvevõ országnak a megfelelõ hatóságai, ahol az exportõrt alapították, abból a célból, hogy tisztázni lehessen a fenti a-d bekezdésekben foglaltak betartását. Mûszaki megjegyzés Az 5. KATEGÓRIA 2. részében a paritásbitek nem részei a kulcshossznak. 2001/112. szám 5A2 RENDSZEREK, BERENDEZÉSEK ÉS ALKATRÉSZEK 5A002 [W] a. Az „információvédelmet” szolgáló rendszerek, berendezések, alkalmazásspecifikus „elektronikus részegységek”, modulok és integrált áramkörök, az alábbiak szerint, valamint egyéb kifejezetten ezekhez tervezett alkatrészek: NB.: A dekódolást tartalmazó, vagy alkalmazó globális navigációs mûholdas vevõberendezések (GPS, vagy GLONASS) ellenõrzését lásd a 7A005 pont alatt. 1. arra tervezték vagy módosították, hogy rejtjelzõ funkciót – kivéve a hitelesítést vagy digitális aláírást – megvalósító digitális technikát alkalmazó „rejtjelzést” használjon. Mûszaki megjegyzések 1. a hitelesítési és digitális aláírási funkciókba beletartozik azok kapcsolódó kulcskezelési funkciója is, 2. a hitelesítés magában foglalja a hozzáférés szabályozásának valamennyi aspektusát, ahol nem rejtjeleznek fájlokat, vagy szöveget, kivéve ha a jogtalan hozzáférés megakadályozására közvetlenül kapcsolódik jelszavak, személyi azonosító számok (PIN), vagy hasonló adatok védelméhez, 3. a „rejtjelzés” nem foglalja magában a „rögzített” adatkompressziót, vagy kódoló technikákat. Megjegyzés Az 5A002.a.1. pont magában foglalja azokat a berendezéseket, amelyeket úgy fejlesztettek ki vagy módosítottak, hogy implementálás után a digitális technikákkal analóg „rejtjelzési” technikát alkalmazzanak. a. 56 bitnél hosszabb kulcsot alkalmazó „szimmetrikus algoritmus”; vagy b. „aszimmetrikus algoritmus”, ha az algoritmus biztonsága az alábbiak valamelyikén alapul: 1. egész számok faktorizálása 512 bitet meghaladóan (pl. RSA); 2. diszkrét logaritmusok számítása 512 bitnél (Diffie-Hellmann Z/pZ-n) nagyobb véges méretû mezõ multiplikatív csoportjában; vagy 3. diszkrét logaritmusok egy csoportban, kivéve az 5A002.a.1.b.2. pontban említetteket 112 bit felett (pl. Diffie-Hellmann egy elliptikus görbén); 2. rejtjelfejtõ funkciók megvalósítására tervezték, vagy módosították; 3. használaton kívüli pont; 4. az információhordozó jelek káros emanációinak csökkentésére tervezték vagy módosították az egészségügyi, biztonsági vagy elektromágneses interferencia szabványok által megkívánt értékre; 5. a „kiterjesztett spektrumú” szórási kód vagy a „frekvencia agilitású” rendszerekhez ugrató kód generálására szolgáló rejtjelzõ technikák alkalmazására tervezték vagy módosították; 6. hitelesített, vagy hitelesíthetõ „többszintû biztonságnak” vagy felhasználó izolálásnak a Trusted Computer System Evaluation Criteria (TCSEC) B2 osztályán vagy annak megfelelõjét meghaladó szinten történõ biztosítására tervezték, vagy módosították; 7. meg nem engedett behatolás érzékelésére mechanikai, elektromos vagy elektronikai eszközöket alkalmazó, e célra tervezett vagy módosított kommunikációs kábelrendszerek; Megjegyzés Az 5A002 pont nem vonja ellenõrzés alá : a. azokat a „személyre szóló intelligens kártyákat”, ahol a rejtjelzõ képesség az e megjegyzés b.—f. pontjai alatti ellenõrzésbõl kivett berendezésekben vagy rendszerekben történõ felhasználásra korlátozódik. Többfunkciós „személyre szóló intelligens kártyák” esetében az egyes funkciók ellenõrzési státusát külön-külön kell vizsgálni, b. digitális kódolás – kivéve, ahol azt kizárólag a számlázási vagy programinformációknak a szolgáltató részére történõ megküldésére vonatkozik – nélküli, fogyasztói típusú rádióvevõ 2001/112. szám berendezések, fizetõ vagy hasonló korlátozott közönségû televíziók, c. berendezések, ahol a rejtjelzõ képesség a felhasználó részére nem hozzáférhetõ és amelyet kifejezetten az alábbiak bármelyikének lehetõvé tételére terveztek: 1. másolás ellen védett szoftver végrehajtása; 2. hozzáférés az alábbiak bármelyikéhez: a. másolásvédett, csak olvasható média; vagy b. az információt rejtjelzett formában tárolják a médián (szerzõi jogok védelméhez kapcsolódóan), amelyet egyforma készletekben értékesítenek a nyilvánosság számára; vagy 3. copyright által védett audio/video adatok egyszeri másolása, d. kifejezetten banki vagy „pénzügyi tranzakciók” során történõ felhasználásra tervezett, és arra korlátozott titkosító berendezések; Mûszaki megjegyzés Az 5A002 pont d. megjegyzésének értelmében a „pénzügyi tranzakció” kifejezés magában foglalja a díjak begyûjtését és elszámolását vagy a hitelmûveleteket. e. polgári felhasználású (például kereskedelmi, polgári celluláris rádiókommunikációs berendezésekkel történõ felhasználás), hordozható vagy mobil rádiótelefonok, melyek nem képesek felhasználótól-felhasználóig terjedõ titkosításra f. felhasználótól-felhasználóig terjedõ titkosításra nem képes vezeték nélküli telefonok, ahol a nem megnövelt vezeték nélküli mûködés (a terminál és az alapállomás közötti egyes, nem-relézett kör) legnagyobb hatósugara a gyártó specifikációja szerint kevesebb mint 400 m. 5B2 TESZTELÕ-, VIZSGÁLÓ- ÉS GYÁRTÓBERENDEZÉSEK 5B002 [W] a. kifejezetten az alábbiakra tervezett berendezések: 1. kifejezetten az 5A002, 5B002, 5D002 vagy 5E002 pontok által ellenõrzés alá vont berendezések vagy funkciók „fejlesztésére” tervezett berendezések, beleértve a mérõ- vagy vizsgálóberendezéseket; 2. kifejezetten az 5A002, 5B002, 5D002 vagy 5E002 pontok által ellenõrzés alá vont berendezések vagy funkciók „gyártására” tervezett berendezések, beleértve a mérõ-, vizsgáló-, javító- vagy gyártóberendezéseket, b. kifejezetten az 5A002 vagy 5D002 által ellenõrzés alá vont „információvédelmi” funkciók értékelésére és érvényesítésére tervezett mérõberendezés. 5C2 ANYAGOK NINCS 5D2 SZOFTVER 5D002 [W] a. kifejezetten az 5A002, 5B002, vagy 5D002 pontok által ellenõrzés alá vont berendezések vagy „szoftver” „fejlesztéséhez”, „gyártásához”, „felhasználásához” tervezett vagy módosított „szoftver”; b. kifejezetten az 5E002 pont által ellenõrzés alá vont „technológia” támogatására tervezett vagy módosított „szoftver”; c. különleges „szoftver” az alábbiak szerint: 1. az 5A002, vagy 5B002 pont alatt specifikált berendezések jellemzõivel rendelkezõ vagy funkcióit megvalósító vagy szimuláló „szoftver”; 2. az 5D002.c.1. pont alatt specifikált „szoftvert” hitelesítõ „szoftver”. 2001/112. szám Megjegyzés Az 5D002 pont nem vonja ellenõrzés alá a következõket: a. az 5A002 ponthoz fûzött megjegyzésben az ellenõrzés alól kivont berendezések „felhasználásához” szükséges „szoftver”. b. az 5A002 ponthoz fûzött megjegyzésben az ellenõrzés alól kivont berendezések bármely funkcióját biztosító „szoftver”. 5E2 TECHNOLÓGIA 5E002 [W] Az 5A002, 5B002 vagy 5D002 pontok által ellenõrzés alá vont berendezések vagy „szoftver” „fejlesztésére”, „gyártására” vagy „alkalmazására” vonatkozó, az Általános Mûszaki Megjegyzés szerinti „technológia”.

Source: https://magyarkozlony.hu/hivatalos-lapok/744c9fe6dd546b7b269bd63e1205eb02081de9aa/dokumentumok/f10fecf4a1b52e6a998d5c1de97ab2c03f8aae2f/letoltes